यूपी के हमीरपुर जिले में शादी के दौरान दूल्हे को किडनैप करने वाली प्रेमिका का नया बयान सामने आया है। उसका कहना है- मेरी लड़के से शादी हो चुकी है। जिस रात वह‍ दूसरी लड़की के साथ फेरे लेने की तैयारी कर रहा था, उसी दिन सुबह उसने मेरे साथ मंदिर में शादी की थी। उसके बाद दोस्त की शादी में जाने की झूठी बात कहकर दूसरी लड़की की जिंदगी बर्बाद करना चाहता था।- मामला हमीरपुर जिले के मौदहा थाना क्षेत्र का है। यहां रहने वाली वर्षा पर अशोक नाम के लड़के को उसकी शादी के दौरान किडनैप करने का आरोप है। नेहा को पुलिस ने गिरफ्तार कर लिया है।- गुरुवार को पूछताछ में पहले वर्षा ने कहा, ''अशोक और मेरी शादी हो चुकी है। 15 मई की सुबह हमने मंदिर में शादी थी। उसके बाद वह झूठ बोलकर दूसरी शादी करने जा रहा था।''- ''मुझे जब इस बात का पता चला तो मैं अशोक के दोस्त को लेकर मौदहा पहुंची। शादी के बीच मुझे देख अशोक खुद ही चलकर मेरे पास आया और बिना कुछ कहे गाड़ी में बैठ गया। उसके बाद हम साथ वापस चले आए।''- वर्षा की मां का कहना है, ''जब अशोक मेरी बेटी से प्यार करता था, तो किसी और से शादी कर उसकी जिंदगी क्यों बर्बाद कर रहा था।''- वहीं, अशोक ने सिर्फ इतना कहा है, ''वर्षा मुझे फंसा रही है। इसमें उसका कोई दोष नहीं है।''- इंस्पेक्टर एके सिंह का कहना है कि वर्षा और अशोक दोनों बालिग हैं। दोनों से पूछताछ की जा रही है। अशोक के परिजनों ने वर्षा पर किडनैपिंग का केस दर्ज कराया है।- वर्षा ने बताया था, ''मैं अशोक को 8 साल से जानती हूं। वो जो ये बोल रहे हैं कि मैं गन लेकर मंडप में गई थी, तो मैं गन-वन लेकर नहीं गई थी।''- ''मेरे साथ अशोक का दोस्त राहुल गया था। वहां पहुंचने के बाद हम देख रहे थे कि अशोक कहां पर है। जब वो नहीं मिला तो वहां बच्चों से पूछा कि अशोक कहां है। बच्चों ने बताया कि वो गाड़ी में आराम कर रहे हैं। उधर गए तो पहले से ही अशोक का चेहरा उतरा हुआ था, क्योंकि उसके मन से शादी नहीं हो रही थी। उसका शादी करने का कोई मूड नहीं था।''- ''अशोक ने अपने घर परिवार में सबसे कहा था। लड़की वालों को भी पता था कि लड़का किसी और से प्यार करता है, लेकिन लड़की वालों ने कहा कि हमारी लड़की संभाल लेगी। लेकिन वो (अशोक) शादी करने को तैयार नहीं था।''- ''फिर मैंने वहां सिर्फ कार का शीशा खटखटाया, वो अपने आप आ गया। हम पिस्टल लेकर नहीं गए थे। ये सब झूठ है।''- ''मैंने कहा था कि मैं शादी नहीं करने दूंगी, लेकिन अशोक को ये नहीं बताया था कि मैं आ रही हूं। उसे इस बारे में कुछ नहीं पता था। वहां से हम साथ में आए और मैंने अशोक को बांदा में छोड़ दिया था। इसके बाद वो कहां गया, मुझे नहीं मालूम है।''- ''उसी दिन हमे कोर्ट मैरिज करनी थी, लेकिन मेरे पास कागज नहीं थे, इसलिए नहीं की।''- 15 मई को सियाराम की बेटी चंदा (दोनों बदला हुआ नाम) की बांदा जिले के मटौंध निवासी रामहेत यादव के बेटे अशोक से शादी होनी थी। तय प्रोग्राम के मुताबिक बरात आई और जयमाल भी हो गया।- आरोप है कि इसके बाद जैसे ही 7 फेरों की तैयारी शुरू हुई, अचानक विवाह स्थल के पास कारों का काफिला आकर रुका। इसमें सवार लोग असलहों के साथ आए थे। कार से एक लड़की हाथ में पिस्टल लेकर निकली और सीधे मंडप के पास जा पहुंची। वो अशोक को खींचते हुए अपने साथ लाई और साथि‍यों की मदद से उसे कार में बैठाकर फरार हो गई।- घटना के बाद पता चला था कि अशोक को ले जाने वाली उसकी गर्लफ्रेंड वर्षा बांदा में जॉब करती है। उसके पिता गोपालदास होशंगाबाद में जॉब करते हैं। मध्य प्रदेश के छतरपुर की रहने वाली वर्षा अपनी बहन और मां के साथ बांदा में रहती है और बीए फाइनल ईयर की स्टूडेंट है।- उसका अशोक के साथ लंबे समय से अफेयर चल रहा था। अशोक भी बांदा में जॉब करता है।- घटना के बाद अशोक की होने वाली पत्नी चंदा ने बताया, ''ये सब कब और कैसे हो गया, कुछ समझ में ही नहीं आया। अगर लड़के का किसी और लड़की से अफेयर था और उसके घर वालों को ये बात पता थी तो हमारे साथ धोखा क्यों किया गया?''- वहीं, दुल्हन के पिता सियाराम ने कहा, ''रस्में चल रही थीं। जयमाल हो चुका था। फेरे की तैयारी चल ही रही थी, तभी ये घटना हो गई। घटना के बाद से मेरी बेटी सदमे में है। पूरा परिवार परेशान है।''